繼古韻一百十二字贈穆先生
作者：無名氏
朝代：唐

paragraphs: 大華山陰穆老仙。
專持清靜探幽玄。
修補祇陀無漏園，常流慧水溉心田。
擒猿縛馬翠峯巔，定觀不用買山錢。
捨俗投玄心契悟，善惡之由夙世緣。
心香福炷起靈源，杳杳冥冥達上天。
秋日碧潭真了了，野花啼鳥謾喧喧。
鼎中火滅開金蘂，木上無煙結玉蓮，壘功積行滿三千，性圓丹結去朝元。
（影印本《詩淵》第一冊第四一八頁。
）。